আসানসোলে মন্ত্রী মলয় ঘটকের বাড়িতে হামলা!

আসানসোল: আসানসোলে মন্ত্রী মলয় ঘটকের বাড়িতে হামলা! মন্ত্রীর বাড়িতেই অবস্থিত অফিস। আর সেই অফিসেই চালানো হয় ভাঙচুর। ভেঙে ফেলা হয় টেবিলের কাঁচ। ঘটনায় ইতিমধ্যেই উপস্থিত আসানসোল দক্ষিণ থানার পুলিশ। আটক করা হয়েছে মূল অভিযুক্তকে।

তবে কী কারণে ভাঙচুর চালানো হল মন্ত্রী মলয় ঘটকের বাড়িতে, তা এখনও জানা যায়নি। ঘটনাস্থলে ইতিমধ্যেই উপস্থিত আসানসোল দক্ষিণ থানার আধিকারিক সহ বিশাল পুলিশ বাহিনী। মন্ত্রীর বাড়িতে ইতিমধ্যেই শুরু হয়েছে তদন্ত। তবে ইতিমধ্যেই এই ঘটনা যেই অভিযুক্ত ঘটিয়েছে সেই ব্যক্তিকে আটক করা হয়েছে। চলছে জিজ্ঞাসাবাদ। কী কারণে সে এমন ঘটনা ঘটালো তা এখনও জানা যায়নি।

আরও পড়ুন: পিছিয়ে গেল আরজি কর মামলার সুপ্রিম শুনানি, কবে হবে?

কিন্তু প্রশ্ন উঠছে, মন্ত্রীর বাড়িতে কড়া নিরাপত্তা থাকা সত্ত্বেও কীভাবে ঘটল এই ঘটনা? কারণ মন্ত্রীর বাড়িতেই রয়েছে তাঁর অফিস। সেখানেই তিনি যখন কলকাতা থেকে যান সেখানে বসেন। কড়া নিরাপত্তায় মোড়া থাকে গোটা এলাকা। কিন্তু সেই নিরাপত্তার বেড়া ডিঙিয়ে কীভাবে সেই আততায়ী ঢুকল মলয় ঘটকের বাড়িতে?

দেখুন অন্য খবর