মলয় ঘটকের বাড়িতে হামলার ঘটনায় গ্রেফতার ১

আসানসোল: গতকাল আসানসোলে মন্ত্রী মলয় ঘটকের বাড়িতে চলে হামলা! মন্ত্রীর বাড়িতেই অবস্থিত অফিস। আর সেই অফিসেই এক আততায়ী ঢুকে পরে চালায় ভাঙচুর। ভেঙে ফেলা হয় টেবিলের কাঁচ। আর সেই ঘটনায় এবার আসানসোল দক্ষিণ থানার পুলিশ গ্রেফতার করল এক ব্যক্তিকে। ধৃত ব্যক্তির নাম ভিকি কেওড়া।

তবে ধৃত ব্যক্তির পরিবারের দাবি, তিনি মানসিকভাবে অসুস্থ। মাঝেসাঝে নিজের বাড়িতেও নাকি সে ভাঙচুর চালাত। অভিযোগ গতকাল ধৃত ব্যক্তি আসানসোলে মন্ত্রীর বাড়িতে হঠাৎ ঢুকে সেই অফিসে ঢুকে পাথর দিয়ে ভেঙে দেন টেবিলের কাচ। তবে তিনি যে কোন কারণ ছারাই এই ঘটনা ঘটিয়েছেন তা এখন স্পষ্ট। মানসিক অবস্থা তার স্থিতিশীল নয় বলে এই ঘটনা তিনি ঘটিয়েছেন। গতকালই এই ঘটনার পর তদন্তে নামে আসানসোল দক্ষিণ থানার পুলিশ। আর তারপরেই গ্রেফতার করা হল সেই ব্যক্তিকে।

আরও পড়ুন: আসানসোলে মন্ত্রী মলয় ঘটকের বাড়িতে হামলা!

কিন্তু প্রশ্ন উঠছে, মন্ত্রীর বাড়িতে কড়া নিরাপত্তা থাকা সত্ত্বেও কীভাবে ঘটল এই ঘটনা? কারণ মন্ত্রীর বাড়িতেই রয়েছে তাঁর অফিস। সেখানেই তিনি যখন কলকাতা থেকে যান সেখানে বসেন। কড়া নিরাপত্তায় মোড়া থাকে গোটা এলাকা। কিন্তু সেই নিরাপত্তার বেড়া ডিঙিয়ে কীভাবে সেই আততায়ী ঢুকল মলয় ঘটকের বাড়িতে? আর সেই কারণেই এবার মলয় ঘটকের আসানসোলের বাড়িতে বাড়ানো হল নিরাপত্তা।

দেখুন অন্য খবর